Slika, ki vsebuje besede besedilo, znak

Opis je samodejno ustvarjenPD Gornja Radgona

Maistrov trg 2

9250 Gornja Radgona

**ORIENTACIJSKO DRUŽENJE - GORNJA RADGONA 2021**

V soboto, **16. oktobra 2021**, PD Gornja Radgona v okviru počastitve 60. obletnice planinskega društva organizira orientacijsko druženje, ki bo potekalo v okolici Osnovne šole Gornja Radgona.

Slika, ki vsebuje besede preslikava

Opis je samodejno ustvarjen

Na orientacijsko progo se boste lahko podali v dveh kategorijah:

* **A** manj zahtevna (primerna za učence osnovne šole in družine)
* **B** zahtevna (primerna za srednješolce, študente in ostale)

Ekipa šteje 3-5 članov, število ekip v posamezni kategoriji ni omejeno.

Ekipe morajo biti primerno opremljene za gibanje po brezpotju. Vsi udeleženci starejši od 18 let morajo izpolnjevati PCT pogoj. Za udeležence starosti od 15 do 18 let velja samotestiranje.

Za obe kategoriji bodo pripravljene praktične naloge iz planinske šole. Uporabljala se bo barvna fotokopija topografske karte (DTK 25) v merilu 1:25 000. Orientacijsko druženje bo potekalo v vsakem vremenu, začetek bo ob **10.00 uri** pri Osnovni šoli Gornja Radgona. Zbora ekip ni, vsaka ekipa bo po e-pošti prejela časovnico. Na dan orientacijskega druženja vodja ekipe prijavi ekipo 15 min pred odhodom na progo. Ko se ekipa vrne s proge, dobi priznanje za udeležbo. Rezultati bodo objavljeni na spletni strani PD Gornja Radgona. Startnine ni. Hrana in pijača iz nahrbtnika.

**Vsi udeleženci sodelujejo na lastno odgovornost! Ekipe naj imajo v primeru slabše vremenske napovedi s seboj primerno zaščito pred dežjem.**

Na orientacijsko druženje vabimo tudi začetnike. Zanimivo bo.

Informacije lahko dobite pri Tončeku Mlinariču, tel: 041 340 516 in Radotu Marholdu, tel: 031 260 795.

Prijave zbiramo do srede, 13. 10. 2021, na e naslov: [rado@lims.si](mailto:rado@lims.si)

Vodja tekmovanja: Tehnični vodja tekmovanja:

Tonček Mlinarič Rado Marhold